PRORAČUN OPĆINE PERUŠIĆ 2026.

Poštovani građani,
predstavljamo Vam Vodič za građane – I. Izmjene proračuna Općine Perušić 2026. godinu. U ovom dokumentu prikazujemo na jasan i razumljiv način kako se planiraju i raspoređuju sredstva iz proračuna Općine Perušić. U želji za transparentnošću raspolaganja javnim novcem i boljom komunikacijom s našim građanima nastavljamo s projektom koji se nalazi na Internet stranici www.proracun.hr te na našoj službenoj internetskoj stranici https://perusic.hr/ .
Ukupni prihodi i rashodi proračuna Općine Perušić za 2026. godinu, prema prvim izmjenama, planirani su u iznosu od 12.957.509,46 eura.
Ukupni prihodi i rashodi proračuna Općine Perušić za 2026. godinu, prema izmjenama proračuna, planirani su kroz niz programa i aktivnosti kojima se financira redovan rad općine, izgradnja i održavanje infrastrukture, društvene djelatnosti, zaštita okoliša te rad javnih ustanova.
Najveći dio sredstava i ove je godine usmjeren na razvoj infrastrukture, posebice prometne i komunalne. Poseban naglasak stavljen je na izgradnju komunalne infrastrukture, pri čemu se ističu projekti izgradnje ceste spasa, izgradnje i proširenja općinskih groblja te izgradnje zelene tržnice. Istodobno se provodi održavanje nerazvrstanih cesta, javnih površina, javne rasvjete te sustava odvodnje, kao i niz komunalnih aktivnosti poput održavanja čistode, veterinarsko-higijeničarskih poslova i prigodnog uređenja naselja.
Ulaganja se nastavljaju i u javne objekte i prostore od šireg društvenog značaja. Planirana su značajna sredstva za rekonstrukciju i obnovu Doma kulture u Perušiću, kao i za rekonstrukciju zgrade i nogometnog igrališta NK Perušić. Također se provode projekti izgradnje parkirališta, javnih bazena te uređenja općinskih objekata, uključujući fasadu zgrade općine i opremanje stanova i drugih prostora.
U cilju podizanja komunalnog standarda, nastavlja se ulaganje u održavanje i zaštitu objekata u vlasništvu Općine te nabavu opreme i pokretnina. Planirana su i sredstva za otkup zemljišta i objekata, čime se stvaraju preduvjeti za daljnji razvoj poslovne infrastrukture i projekata od interesa za zajednicu.
Posebna pažnja posveduje se zaštiti okoliša. Provode se aktivnosti gospodarenja otpadom, uključujudi naknade za smanjenje količine otpada, sanaciju odlagališta te izradu projektne dokumentacije vezane uz sustav gospodarenja otpadom. Uz to, planirane su mjere dezinfekcije, dezinsekcije i deratizacije, kao i druge aktivnosti usmjerene na očuvanje okoliša i zaštitu javnog zdravlja.
Demografske mjere i dalje zauzimaju važno mjesto u proračunu. Osigurana su sredstva za pomoć obiteljima i kućanstvima, kao i za novčane potpore za rođenje djeteta.
Obrazovanje i predškolski odgoj ostaju među prioritetima. Kroz proračun se financira rad dječjeg vrtića, osnovnog školstva te javne narodne knjižnice, uključujući nabavu knjiga i opreme. Također se osiguravaju subvencije za troškove učeničkih domova i druge oblike potpore obrazovanju.
U 2026. godini osigurana su sredstva za rad sportskih i kulturnih udruga, vatrogastva, Crvenog križa, HGSS-a, civilne zaštite te za djelovanje političkih stranaka i drugih organizacija civilnog društva. Time se podržava njihov kontinuirani rad i doprinos kvaliteti života u zajednici.
Kultura i turizam čine važan dio identiteta Općine Perušić. Kroz proračun se financira rad Turističke zajednice, kao i aktivnosti i projekti koji doprinose promociji prirodne i kulturne baštine. U tom kontekstu značajnu ulogu ima i Javna ustanova Pećinski park Grabovača, za koju su osigurana sredstva za redovan rad, projekte, opremu i razvoj sadržaja.
Proračunom su također osigurana sredstva za redovno funkcioniranje općinske uprave, uključujući rashode za zaposlene, materijalne troškove, energiju, usluge, otplatu kredita i druge obveze, čime se osigurava stabilno i učinkovito upravljanje Općinom.
Svi ovi projekti i aktivnosti ne bi bili mogudi bez vaše podrške i sudjelovanja. Upravo zato želimo vas redovito informirati o načinu upravljanja javnim sredstvima i potaknuti vas da svojim prijedlozima, komentarima i idejama sudjelujete u razvoju naše općine. Vaše mišljenje i prijedlozi važan su temelj za donošenje boljih odluka koje su usmjerene na stvarne potrebe zajednice.

Načelnik Općine
Ivica Turić